CELEX: 62010CA0274
Language: bg
Date: 2011-07-28 00:00:00
Title: Дело C-274/10: Решение на Съда (трети състав) от 28 юли 2011 г. — Европейска комисия/Република Унгария (Неизпълнение на задължения от държава членка — Данъчни въпроси — ДДС — Директива 2006/112/ЕО — Право на приспадане — Ред и условия за упражняване — Член 183 — Национална правна уредба, която позволява възстановяването на надвзетия ДДС само доколкото той надхвърля размера на данъка по получени доставки, произтичащ от все още неразплатените сделки)

8.10.2011   
            
            
               BG
            
            
               Официален вестник на Европейския съюз
            
            
               C 298/8
            
         Решение на Съда (трети състав) от 28 юли 2011 г. — Европейска комисия/Република Унгария
   (Дело C-274/10) (1)
   
   (Неизпълнение на задължения от държава членка - Данъчни въпроси - ДДС - Директива 2006/112/ЕО - Право на приспадане - Ред и условия за упражняване - Член 183 - Национална правна уредба, която позволява възстановяването на надвзетия ДДС само доколкото той надхвърля размера на данъка по получени доставки, произтичащ от все още неразплатените сделки)
   2011/C 298/14
   Език на производството: унгарски
   
      Страни
   
   
      Ищец: Европейска комисия (представители: D. Triantafyllou, B. Simon и K. Talabér-Ritz)
   
      Ответник: Република Унгария (представители: M. Fehér, K. Szíjjártó, G. Koós и K. Magony, szakértő)
   
      Предмет
   
   Неизпълнение на задължения от държава членка — Нарушение на Директива 2006/112/ЕО на Съвета от 28 ноември 2006 година относно общата система на данъка върху добавената стойност (ОВ L 347, стр. 1; Специално издание на български език, 2007 г., глава 9, том 3, стр. 7) — Национална правна уредба, която позволява възстановяването на надвзетия ДДС само доколкото той надхвърля размера на данъка, произтичащ от все още неразплатени сделки — Нарушение на принципа на данъчен неутралитет
   
      Диспозитив
   
   
               1.
            
            
               Република Унгария,
               
                           —
                        
                        
                           като задължава данъчнозадължените лица, чиято данъчна декларация разкрива наличие на надвзет данък по смисъла на член 183 от Директива 2006/112/ЕО на Съвета от 28 ноември 2006 година относно общата система на данъка върху добавената стойност, за даден данъчен период, да прехвърлят тази разлика изцяло или отчасти към следващия данъчен период, ако не са платили изцяло съответната престация на своя доставчик, и
                        
                     
                           —
                        
                        
                           поради обстоятелството, че предвид това задължение някои данъчнозадължени лица, чиято данъчна декларация систематично разкрива наличие на надвзети данъци, са принудени да прехвърлят повече от веднъж тази разлика към следващия данъчен период,
                        
                     не е изпълнила задълженията си по тази директива.
            
         
               2.
            
            
               Осъжда Република Унгария да заплати съдебните разноски.
            
         
      (1)  ОВ C 221, от 14.8.2010 г.